钦定古今图书集成/历象汇编/岁功典/第069卷 > 《广东志书》 > 南雄府
## 钦定古今图书集成/历象汇编/岁功典/第069卷 > 《广东志书》 > 南雄府

端正月，用笾实鹜脚肥羜，首相馈送。市上用大柚子
剔刻成灯，造驳脚故事。又以纸面造长和尚。沿街戏
耍，唱《木鱼歌》，妇女列坐而观，或相邀茶会。妇人设茶
酒果于月下，罩以竹箕，用青帕覆之。取一箸倒插箕
上，左右二人摙之，作书问事吉凶。又画花样，谓之“踏
月姊。”令未嫁幼女拜唱请歌，且拜且唱，箕重时即来
矣。